פורום סנקט פטרבורג הבין-לאומי לכלכלה

פורום סנקט פטרבורג הבין-לאומי לכלכלה (באנגלית: The St. Petersburg International Economic Forum, ברוסית; Петербургский международный экономический форум), המכונה גם "פורום דאבוס הרוסי", הוא פסגה כלכלית חד-שנתית המתקיימת מאז יוני 1997 בעיר הבירה הצפונית של רוסיה, סנקט פטרבורג. תחילה הוא שימש כפורום כלכלי אזורי בין חבר המדינות, אך בחלוף הזמן החלו להשתתף בו גם אנשי עסקים ומנהיגים ממדינות באירופה, אסיה ואמריקה.

בפורום דנים בתחזיות כלכליות ונסגרות עסקאות כלכליות בין מדינות ועסקים. בנוסף לכך, משמש הפורום כבימת הכרזה לנשיא רוסיה, הפורש את מדיניותו הכלכלית וחזון הכלכלה הרוסית ומהווה במה לחתימת חוזים כלכליים לטובת רוסיה ועידוד השקעות זרות בה.

ב-2005 השתתפו בפורום 3,000 איש מ-64 מדינות, ועד 2006 נערכה במהלכו ישיבה חד-שנתית של האספה הבין-פרלמנטרית של חבר המדינות, שנחשבה למארגנת הפורום.

הפורום מתנהל ברוסית ובאנגלית, והחל משנת 2006, על פי החלטת נשיא רוסיה, מארגן הפורום הוא המשרד לפיתוח כלכלי של רוסיה והשר/ה לפיתוח כלכלי נחשב ליו"ר הוועדה המארגנת של הפורום.

בשנת 2020 הוחלט לבטל את הפורום בעקבות התפרצות נגיף קורונה-ווהאן.

ראו גם
הפורום הכלכלי העולמי
כלכלת רוסיה

קישורים חיצוניים

 
סגן ראש ממשלת רוסיה בפורום הכלכלי הבינלאומי בסנקט פטרבורג: "אנו מעצמת האנרגיה הגדולה בעולם", באתר כלכליסט

הערות שוליים

ארגוני כלכלה בין-לאומיים
סנקט פטרבורג: כלכלה